laion/Wikipedia-Exotic huggingface dataset:
Infinity (שיר של מריה קארי)

Infinity (בעברית: אינסוף) הוא סינגל של הזמרת-יוצרת האמריקאית מריה קארי, מתוך אלבום האוסף השישי שלה, #1 to Infinity. השיר יצא כסינגל הראשון והיחיד מתוך האלבום ב-27 באפריל 2015. השיר הגיע למקום ה-82 במצעד הבילבורד הוט 100. השיר נכתב על ידי מריה קארי עצמה, ביחד עם אריק הדסון, פריסילה ראנה, טיילור פארקס ואילסי ג'ובר והופק על ידה ועל ידי אריק הדסון גם כן. השיר בדומה לשירים נוספים מתוך #1 to Infinity, הוא שיר בסגנון הרית'ם אנד בלוז. כמו כן, עלה השיר לרשת הזרמת המדיה ספוטיפיי, בסמוך לצאתו של האלבום בו נכלל. בנוסף לכך, צבר שם למעלה מ-12 מיליון השמעות. מידע על היצירה "Infinity" באתר מיוזיק בריינז מידע על הסינגל "Infinity" באתר מיוזיק בריינז סרטון השיר "Infinity" באתר יוטיוב Theron Thomas, Fenty Robyn, Thomas Timothy, Joseph Shama, Layne Shontelle, Man Down, Musicnotes.com, ‏2011-08-30 Song of the Week: Mariah Carey, USA TODAY (באנגלית) Mariah Carey Chart History, Billboard Mariah Carey - #1 To Infinity, Discogs (באנגלית) Mariah Carey - #1 To Infinity, Discogs (באנגלית) #1 to Infinity, נבדק ב-2019-06-09 Infinity, נבדק ב-2020-04-02
יקטרינה הגדולה (מיני-סדרת טלוויזיה)

יקטרינה הגדולה (באנגלית: Catherine the Great) היא מיני-סדרה בהפקה משותפת של הממלכה המאוחדת וארצות הברית בכיכובה של הלן מירן כיקטרינה הגדולה. הסדרה מופקת על ידי רשת Sky Atlantic (אנ') בבריטניה ועל ידי HBO בארצות הברית. בתוך שערורייה, תככים וסכסוך עצום, קיסרית רוסיה יקתרינה הגדולה מפתחת מערכת יחסים ייחודית ומסורה עם גריגורי פוטיומקין, כאשר הם מתגברים על יריביהם ומשמשים כאדריכלי רוסיה המודרנית. הלן מירן - יקטרינה הגדולה ג'ייסון קלארק - גריגורי פוטיומקין ג'ינה מקי - פרסקוביה ברוס, רוזנת ואשת החצר של יקטרינה, אחותו של פיוטר רומיאנצב-זאדונאיסקי, הייתה נשואה ליאקוב ברוס רורי קיניר - ניקיטה פאנין ריצ'רד רוקסבורג - גריגורי אורלוב קווין מקנלי - אלכסיי אורלוב, שר המלחמה ג'וזף קווין - פאבל, בנה של יקטרינה קלייב ראסל - השוטה פול קיי - ימליאן פוגצ'וב, קוזאק שמעורר מרד נגד יקטרינה פול ריטר - אלכסנדר סובורוב תומאס דוהרטי - פיוטר זאבאדובסקי, מזכירה האישי של יקטרינה ואחד ממאהביה איאן מטיצ'ל - ארסני מאצייביץ', בישוף הכנסייה הרוסית האורתודוקסית, מטרופוליט רוסטוב וירוסלב, שהפגין נגד החרמת אדמות הכנסייה על ידי הקיסרית יקטרינה בשנת 1764. נכלא במצודה עד מותו. ג'ורג'ינה בידל - נטליה אלכסייבנה, אשתו הראשונה של פאבל ג'ון הודגקינסון - פיוטר רומיאנצב פיל דנסטר - הרוזן אנדריי ראזומובסקי ג'ון נורת'קוט - אלכסנדר בזבורודקו, עוזרה של יקטרינה אנטוניה קלארק - מריה פיודורובנה, רעייתו השנייה של פאבל אדם אל הייגר - ולריאן זובוב, קצין צבא לוקאס אינגלאנדר - וסילי מירוביץ', קצין במשמר סמולנסק של משמר פראובראז'נסקי סיימון ת'ורפ - קפטן דנילו ולאסב, שומר במבצר שליסלבורג אליס הווארד - איוואן הששי, קיסר רוסיה המודח ו"אסיר מספר אחת" במבצר שליסלבורג סם פלדיו - אלכסנדר ואסילצ'יקוב, ממאהביה של יקטרינה אנדרו רות'ני - אלכסנדר דמיטרייב-מאמונוב, ממאהביה של יקטרינה איינה נורגילאיטה - ילנה פיל דאנסטר - הרוזן אנדריי רזומובסקי אנדרו בון - שארל ז'וזף, נסיך לינייה השביעי, פילדמרשל ודיפלומט בשירות ארכידוכסות אוסטריה רפאל אקלוק - פלאטון זובוב, ממאהביה של יקטרינה פליקס ג'יימיסון - אלכסנדר, נכדה של יקטרינה והקיסר העתידי צילומי הסדרה נערכו במספר מיקומים, לרבות בטירת האי ובמנזר פז'איסליס בוילנה, כמו גם בארמון רונדלה בלטביה ובסנקט פטרבורג שבצפון רוסיה, בייחוד במתחם הארמונות והגנים בפטרהוף ובארמון יקטרינה שבצארסקויה סלו. יקטרינה (סדרת טלוויזיה) יקטרינה הגדולה (סדרת טלוויזיה, 2015) אתר האינטרנט הרשמי של יקטרינה הגדולה (באנגלית) "יקטרינה הגדולה", במסד הנתונים הקולנועיים IMDb (באנגלית) "יקטרינה הגדולה", באתר Rotten Tomatoes (באנגלית) "יקטרינה הגדולה", באתר Metacritic (באנגלית) "יקטרינה הגדולה", באתר HBO Max (באנגלית) "יקטרינה הגדולה", במסד הנתונים הקולנועיים KinoPoisk (ברוסית) יקטרינה הגדולה (אורכב 12.07.2020 בארכיון Wayback Machine) באתר כאן 11 "HBO News - Helen Mirren to Star in Miniseries Catherine the Great". HBO. "First Look: Helen Mirren as Catherine the Great in HBO, Sky Miniseries". The Hollywood Reporter. מתוך תיאור העלילה באתר הרשמי: https://www.hbo.com/catherine-the-great "First look at Dame Helen Mirren in Sky and HBO's Catherine the Great - news from Sky Media". אורכב מ-המקור ב-2019-01-07. נבדק ב-2019-06-09.
מיהאיי

מיהאיי (בהונגרית: Mihályi) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית מיהאיי קטנה משמעותית, מ-1,218 תושבים בשנת 1990 עד 1,030 תושבים בשנת 2018 (ירידה של כ-15%). במיהאיי חיו מעט יהודים. מדיה וקבצים בנושא מיהאיי בוויקישיתוף אתר האינטרנט הרשמי של מיהאיי (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
אושלי

אושלי (בהונגרית: Osli) הוא כפר במחוז גיור-מושון-שופרון שבצפון מערב הונגריה. כמו יישובים רבים באירופה, גם אוכלוסיית אושלי קטנה משמעותית, מ-1,037 תושבים בשנת 1990 עד 856 תושבים בשנת 2018 (ירידה של כ-17%). באושלי חיו שלושה יהודים בשנת 1880. מדיה וקבצים בנושא אושלי בוויקישיתוף נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
קים שרייר

קימברלי מרל שרייר (באנגלית: Kimberly Merle Schrier; נולדה ב-23 באוגוסט 1968) היא פוליטיקאית יהודייה-אמריקאית, המכהנת כחברת בית הנבחרים של ארצות הברית מטעם מחוז הקונגרס השמיני של מדינת וושינגטון. שרייר נבחרה לתפקיד ב-2018 מטעם המפלגה הדמוקרטית. שרייר נולדה בלוס אנג'לס שבמחוז לוס אנג'לס בקליפורניה, ולמדה בבית הספר התיכון פליסיידס (Palisades). ב-1991 סיימה לימודי תואר ראשון באסטרופיזיקה באוניברסיטת קליפורניה בברקלי. באוניברסיטת קליפורניה בדייוויס למדה רפואת ילדים, וקיבלה תואר דוקטור ברפואה ב-1997. את תקופת ההתמחות בענף רפואת הילדים השלימה באוניברסיטת סטנפורד, ועבדה כרופאת ילדים בעיר אשלנד שבאורגון למשך שנה אחת טרם הצטרפותה למרכז הרפואי וירג'יניה מייסון בסיאטל שבמדינת וושינגטון. באוגוסט 2017, לקראת בחירות 2018 בארצות הברית הודיעה שרייר על התמודדותה לייצוג מחוז הקונגרס השמיני של וושינגטון במקומו של דייב רייצ'רט, נציג המחוז המכהן מטעם המפלגה הרפובליקנית. שרייר בחרה להציב במרכז מסע הבחירות שלה את הרחבת המדיקר וחוק הגנת החולה וטיפול בר השגה. בבחירות הכלליות ניצבה בפני חבר הסנאט של וושינגטון דינו רוסי. מסע הבחירות לייצוג מחוז הקונגרס השמיני של וושינגטון בבית הנבחרים היה כרוך בהוצאת 25 מיליון דולר אמריקני לשם מימונו, מה שהפך מסע בחירות זה ליקר בהיסטוריה של מדינת וושינגטון ואחד היקרים מבחינה לאומית במהלך בחירות 2018, וכלל קמפיין נגטיבי מעורר מחלוקת מצדו של המועמד הרפובליקני רוסי. ביום הבחירות הכלליות זכתה שרייר ב-52% מקולות הבוחרים ונבחרה לבית הנבחרים. שרייר נכנסה לתפקידה ב-3 בינואר 2019. בקונגרס ה-116 של ארצות הברית חברה שרייר בוועדת החינוך והעבודה ובוועדת החקלאות. שרייר נשואה לדייוויד גואינג ולהם בן משותף, והם גרים בעיר סאמאמיש שבוושינגטון. סביה הם יהודים שהיגרו לארצות הברית מאירופה טרם מלחמת העולם השנייה. שרייר היא חולת סוכרת מסוג 1. מדיה וקבצים בנושא קים שרייר בוויקישיתוף אתר האינטרנט הרשמי של קים שרייר (באנגלית) קים שרייר, ברשת החברתית אקס (טוויטר) קים שרייר, באתר המדריך הביוגרפי של הקונגרס של ארצות הברית (באנגלית) ג'ים בראנר, Kim Schrier, a doctor, makes health care a centerpiece of her 8th District campaign for Congress, באתר סיאטל טיימס, 26 ביולי 2018 (באנגלית) ג'ים בראנר, Dino Rossi concedes 8th District race to Kim Schrier as new votes widen her lead, באתר סיאטל טיימס, 7 בנובמבר 2018 (באנגלית)
חוף הנסיכה מרתה

חוף הנסיכה מרתה (באנגלית: Princess Martha Coast) הוא חלק מחוף ארץ המלכה מוד שבאנטארקטיקה. החוף שוכן בין קו אורך 05 ° E לבין השפך של קרחון סטאנקומב-וילס בקו אורך 0 20 ° W. קו החוף כולו מוקף מדפי קרח עם צוקי קרח שגובהם 20 - 35 מטרים. במקום התגלה מושבה גדולה של פינגווין קיסרי. החוף הוא החלק הראשון של אנטארקטיקה שהתגלה על ידי אדם אירופאי - החוף התגלה על ידי פביאן גוטליב פון בלינגסהאוזן ומיכאיל לאזארב בשנת 1820. תחנת המחקר טרול ממוקם בסמוך לחוף. שמו של החוף ניתן לו על ידי קפטן הייאלמר ריסר-לרסן אשר גילה במהלך טיסה את כף נורווגיה, וראה באותה עת את החוף, ומיפה אותו בטיסתו בפברואר 1930. החוף נקרא על שמה של מרתה, נסיכת הכתר של נורווגיה באותה עת. M. Messick, John F. Splettstoesser, Peter Harrison and Maria Gavrilo, New breeding site for emperor penguins (Aptenodytes forsteri) on Princess Martha Coast, Queen Maud Land, East Antarctica, Volume 35, Issue 193 April 1999, pp. 156-157 חוף הנסיכה מרתה, באתר הסקר הגאולוגי של ארצות הברית חוף הנסיכה מרתה, באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי M. Messick, John F. Splettstoesser, Peter Harrison and Maria Gavrilo, New breeding site for emperor penguins (Aptenodytes forsteri) on Princess Martha Coast, Queen Maud Land, East Antarctica, Volume 35, Issue 193 April 1999, pp. 156-157 ככל הנראה אנטארקטיקה התגלתה לראשונה על ידי ספן מאורי במהלך המאה ה-7.
תשע נשמות (סרט, 2002)

"תשע נשמות" (באנגלית: Nine Lives) הוא סרט אימה בריטי משנת 2002, בבימויו של אנדרו גרין ובכיכובן של פריס הילטון, ויוויאן הארווי, בן פייטון ורוזי פלנר. הסרט יצא לאקרנים בפסטיבל הסרטים של לונדון ב-26 באוגוסט 2002, בהפצת דרים אנטרטיינמנט. קבוצה המונה בתוכה שמונה אנשים, מגיעה לאחוזה השייכת לאחד מהם, במטרה לשהות שם במשך כמה ימים. בערב הראשון, הם עורכים סעודה ובסופה, נפרדים כל אחד לחדרו, במטרה ללכת לישון. שניים מהחבורה מחליטים להישאר ערים. הם הולכים לספרייה, שם הם מגלים ספר משונה. אחד מהם פותח את הספר, ובאותו הרגע, משתלטת עליו רוח. בעקבות השתלטות הרוח על אותו האדם, הוא הופך לאחוז דיבוק, תוך שהוא תוקף את חבריו ורוצח את בת הזוג שלו. לבסוף, מצליחים ששת החברים הנותרים להרוג את אחוז הדיבוק, אך לאחר מכן מצליחה הרוח להשתלט על כל אחד מהם, עד שלבסוף נותרים מהם שניים בלבד. "תשע נשמות", במסד הנתונים הקולנועיים IMDb (באנגלית) "תשע נשמות", באתר נטפליקס "תשע נשמות", באתר AllMovie (באנגלית) "תשע נשמות", במסד הנתונים הקולנועיים KinoPoisk (ברוסית) Dream Entertainment | DJ's - in Las Vegas — If you can Dream it ... Dream can do it!, www.dreamentertainment.com
אנפת לילה אדמונית

אנפת לילה אדמונית (שם מדעי: Nycticorax caledonicus) היא מין של עוף מים ממשפחת האנפתיים השייכת לסוג אנפת לילה. זוהי אנפה בינונית בגודלה הנפוצה בביצות לאורך דרום-מזרח אסיה באינדונזיה, הפיליפינים, גינאה החדשה ובצפון אוסטרליה. אוכלוסייה קטנה מצויה גם בניו זילנד. אנפה זו מגיעה לאורך 65—55 ס"מ בזכרים ו-60—55 בנקבות עם מוטת כנפיים באורך 95—110 ס"מ לזכרים ו-95—105 ס"מ לנקבות והמשקל הממוצע 800 גרם. למעט הבדלי הגודל אין הבדלים גדולים בין הזכרים לנקבות. האנפה בעלת "כיפה" שחורה בדומה לאנפת הלילה המצויה ובעלת נוצות כנפיים וגב חומים-אדמדמים וסנטר, בטן וחזה לבנים. המקור שחור, הרגליים צהובות והעיניים צהובות עם פס מתמשך צהוב בין העיניים למקור. למרות שמה אנפה זו לא פעילה רק בלילה אלא גם במשך בין הערביים ולעיתים אף ביום. היא נפוצה סמוך לגדות בריכות, נהרות או אגמים ושם אורבת לטרף כמו חרקים, סרטנים, דגים ודו-חיים ודוקרת אותו במהירות בעזרת מקורה הרחב והארוך. אנפה זו מקננת בקנים שהיא בונה בקרבת המים ומטילה 2—5 ביצים. מדיה וקבצים בנושא אנפת לילה אדמונית בוויקישיתוף אנפת לילה אדמונית, באתר ITIS (באנגלית) אנפת לילה אדמונית, באתר NCBI (באנגלית) אנפת לילה אדמונית, באתר Animal Diversity Web (באנגלית) אנפת לילה אדמונית, באתר GBIF (באנגלית) אנפת לילה אדמונית באתר הרשימה האדומה של IUCN
נבחרת גיברלטר בכדורסל

נבחרת גיברלטר בכדורסל היא הנבחרת הלאומית בכדורסל של טריטוריית גיברלטר הבריטית. הנבחרת מופעלת על ידי התאחדות כדורסל החובבים של גיברלטר, שחברה בפיב"א אירופה מאז 1985. הנבחרת משתתפת באליפות אירופה בכדורסל למדינות קטנות ובמשחקי האיים. הישגיה הטובים ביותר של הנבחרת הם המקום הרביעי באליפות למדינות קטנות (1998), והמקום השני במשחקי האיים (2017). נכון ל-10 ביוני 2019 הנבחרת מדורגת במקום ה-147 (מתוך 165) בדירוג הנבחרות העולמי של פיב"א. התאחדות כדורסל החובבים של גיברלטר(הקישור אינו פעיל) דירוג הנבחרות באתר פיב"א
תהילים ז'

תהילים ז הוא המזמור השביעי של ספר תהילים. מכונה גם שִׁגָּיוֹן לְדָוִד על שם מילות הפתיחה שלו. המזמור עוסק במאבקיו של דוד באויביו, וביטחונו בה'. המשורר מתפלל שה' יושיע אותו מכל אויביו. הוא נשבע שלא עשה את הדברים הרעים שבהם הוא מואשם בפי רודפיו (ולא מפורטים במזמור), ומביע את ביטחונו שה' יפיל את אויביו, והם ייפגעו כתוצאה מהניסיון לפגוע בו. בחתימת המזמור מודה המשורר לה' על צדקתו. המילה "שִׁגָּיוֹן", מופיעה בצורתה זאת בפעם היחידה בכל התנ"ך (בספר חבקוק מופיעה המילה בהטיית רבים - "שִׁגְיֹנֽוֹת"). ישנם מספר פירושים למילה זו: מנחם פירש ששיגיון הוא כלי נגינה, בדומה ל"מָחֲלַת", "הַשְּׁמִינִית" או "הַגִּתִּית". רש"י ופרשנים נוספים פירשו ששיגיון הוא לשון מִשְׁגֶּה - שְׁגָגָה (רש"י מביא מספר אפשרויות לאיזה חטא של דוד מתייחס המזמור). אבן עזרא מציע ששגיון הוא לשון תענוג (כמו: "בְּאַהֲבָתָהּ תִּשְׁגֶּה תָמִיד", משלי ה, יט). מלבד המילה שיגיון, מופיע בפסוק הראשון גם שם לא מוכר "כּוּשׁ בֶּן יְמִינִי". אדם בשם זה אינו מופיע בספרי התנ"ך העוסקים בתקופתו של דוד המלך (שמואל, דברי הימים). על פי המדרש, כוונתו של המשורר בשם זה היא למלך שאול, וכנאמר בתלמוד: ”מה כושי משונה בעורו, אף שאול משונה במעשיו”. על פי מסכת סופרים, מזמור זה נאמר בפורים. מדיה וקבצים בנושא תהילים ז' בוויקישיתוף תהילים ז', שיעור מאת הרב זמיר כהן, באתר יוטיוב תהילים ז', מבצע החזן ציון פלאח, באתר יוטיוב ספר חבקוק, פרק ג', פסוק א' לַמְנַצֵּחַ עַל-מָחֲלַת, מַשְׂכִּיל לְדָוִד ספר תהילים, פרק נ"ג, פסוק א' לַמְנַצֵּחַ עַל-הַשְּׁמִינִית, מִזְמוֹר לְדָוִד ספר תהילים, פרק י"ב, פסוק א' לַמְנַצֵּחַ עַל-הַגִּתִּית, מִזְמוֹר לְדָוִד ספר תהילים, פרק נ"ג, פסוק א' תלמוד בבלי, מסכת מועד קטן, דף ט"ז, עמוד ב' מסכת סופרים, פרק יח, הלכה ב.
טריגון אטלנטי

טריגון אטלנטי (שם מדעי: Dasyatis chrysonota) הוא מין של בטאי ממשפחת הטריגוניים המצוי בטבע בחופי האוקיינוס האטלנטי והאוקיינוס ההודי. תפוצת טריגון זה בטבע היא מקוואזולו-נטאל שבדרום אפריקה לאנגולה וחדר גם למימי הים התיכון עד למפרץ סידרה ולתוניסיה. הוא מצוי גם בחופי ישראל. הטריגון שוכך על קרקעית הים הרדודה והחולית עד לעומק 110 מטר בקירוב. זהו טריגון היכול להגיע לרוחב 75 ס"מ כשישנם פרטים קטנים בהרבה שמגיעים רק לאורך 30 ס"מ. טריגונים אלה מגיעים לבגרות בגיל 4 שנים ואז מתחילים להבדיל בין הזכרים לנקבות בקלות. צבע הטריגון כחול-אפור, מה שנתן לו את שמו האנגלי. צורת הסנפירים מזכירה יהלום ובקצה הגוף זנב מתפתל. הטריגון חופר בחול דרך לטרפו וככל שהטריגון גדל כך הוא יכול לחפור בחול בקלות. הוא ניזון ממיני סרטנים, מיני רכיכות ותולעים רב-זיפיות המצויות מתחת לחול, בשכיחות משתנה. טריגונים קטנים יותר יחפשו את מזונם בצמוד לחולות החוף החולי, בו קל יותר לחפור. הטריגון שואב החוצה את הטרף בעזרת שיניו ואיתם טוחן את הטרף. הטריגון מתרבה בתקופת ספטמבר עד דצמבר והנקבה משריצה 1–7 צאצאים בבטנה. הפוריות של טריגון זה נמוכה באופן יחסי, דבר העלול לפגוע בו בטווח הרחוק. מדיה וקבצים בנושא טריגון אטלנטי בוויקישיתוף טריגון אטלנטי, באתר ITIS (באנגלית) טריגון אטלנטי, באתר NCBI (באנגלית) טריגון אטלנטי, באתר Animal Diversity Web (באנגלית) טריגון אטלנטי, באתר FishBase (באנגלית) טריגון אטלנטי, באתר GBIF (באנגלית) טריגון אטלנטי באתר הרשימה האדומה של IUCN
צבי שוסטר

צבי שוסטר (1919 – 2008) היה צלם ישראלי והצלם הראשון במושבה גדרה, במשך 30 שנה היה הצלם היחיד במקום. שוסטר נולד בעיר חוטין שבחבל בסרביה (כיום באוקראינה). כילד למד בחדר ובמקביל בבית ספר עממי יהודי. בגיל 15 החל ללמוד צילום ועבד כשוליה ב"פוטו" בעיר. בתום שלוש שנים הוענקה לו תעודת "צלם מקצועי", שוסטר התקבל לעבוד אצל צלם בשם צבי פינוס. בשעות היום צילמו ובערב פיתחו את הסרטים, הדפיסו את התמונות וביצעו את העבודות הנלוות כגון רטוש, מיון ומספור. בעקבות הסכם ריבנטרופ–מולוטוב קיבלה ברית המועצות בשנת 1940 את חבל הארץ בסרביה והעסקים הפרטיים באזור נסגרו או הולאמו ובהם חנות הצילום בה עבד שוסטר. הרוסים פתחו ארגון ממשלתי לצילום בשם "פוטו טרוסט" ושוסטר עבד בו תמורת שכר חודשי. ביוני 1941 פלשו הגרמנים לברית המועצות והחזירו את השליטה על שטחי בסרביה לרומניה, תחת השלטון הרומני כל יהודי בסרביה גורשו לשטחים שמעבר לנהר הדניסטר. שוסטר צעד עם אשתו, בני המשפחה וכל יהודי העיר אל שטחי הגירוש, כשאת ציוד הצילום החביא בבית סבתו. בין השנים 1941–1944 שהה שוסטר עם משפחתו ועוד עשרות אלפי יהודים במחנות ובגטאות, תחת שלטון רומני. לאחר ששוחרר מהגטו על ידי הצבא האדום חזר שוסטר לעיר הולדתו וגויס לצבא ועם תום מלחמת העולם השנייה נשאר בחוטין ופתח חנות צילום בשותפות עם צלם נוסף. ב-1946 עבר שוסטר ביחד עם משפחתו לעיר טקוץ' שברומניה שם פתח חנות צילום עם הצלם חיים פישברג. בשנת 1950 עלתה המשפחה למדינת ישראל ושוכנה במחנה עולים. בשנים הראשונות עבד בחנות קטנה ברחוב ביל"ו בשם "פוטו הנגב", ומאוחר יותר עבר לרחוב הרצל, שם נקראה חנותו "פוטו צבי". עד הגעתו של שוסטר לגדרה נעזרו התושבים בצלמים מתל אביב, ראשון לציון ורחובות. את המושבה תיעדו צלמים מהקרנות הציוניות. שוסטר שכונה בפי תושביה "צלם המושבה" צילם את מעברת גדרה, את המוסד לעיוורים כפר אוריאל, את הנופשים ב"בית המרגוע לסופר ולמורה" ואת חנוכת בית החולים הרצפלד בשנת 1969. במשך עשרות שנים תיעד שוסטר את נופי המושבה גדרה, את תושביה ומשפחותיהם כמעט בכל תחנות חייהם, פעילויות ספורט, תרבות ונופש, בתי ספר וגנים לדורותיהם ואירועים חגיגיים, פוליטיים וממלכתיים כולל חגיגות בכל עשור החל מחגיגות ה-70 לגדרה (בשנת 1954) כולל ביקור דוד בן-גוריון בגדרה. ארכיון התשלילים של שוסטר המשקף עבודה של יותר מחמישים שנה, בעל ערך היסטורי, לאומי וחברתי, ובעל חשיבות להיסטוריה המקומית של גדרה. לאחר מותו, בשנת 2008, נקרא על שמו רחוב במושבה. מדיה וקבצים בנושא צבי שוסטר בוויקישיתוף מרכז אופק גדרה מציג תערוכת צילומים נדירה מראשית ימי המושבה (פורטל גדרה שלי, 28 במאי 2019) צבי שוסטר - צלם המושבה, תערוכת צילומים 1950 - 1970 | באתר ישראל היום | באתר הארץ | 6 ביוני 2019 גיא רז, העולם היה גדרה, באתר הארץ, 3 ביוני 2019 "מאה שנה לצלם המושבה" gederahayom.co.il "פוטו גדרה" ישראל היום, יריב פלג, 30 במאי 2019 במרכז אופק נפתחה תערוכת הצילומים של צלם המושבה: צבי שוסטר- 100 שנים להולדתו בה יחשף התיעוד ההיסטורי של גדרה גדרה צבי שוסטר – צלם המושבה 1919–2008 (תערוכת צילומים 1970-195) משמרים את העבר - מועצה מקומית גדרה, אפריל 2019, גיליון מספר 7 רחובות בגדרה רח' צבי שוסטר
בית הכנסת מנחם ציון

בית הכנסת מנחם ציון הוא בית הכנסת הראשון בעת החדשה שנבנה על ידי העדה האשכנזית בירושלים. נמצא בשימוש עד ימינו. בשנת 1836 יצא ר' אברהם שלמה זלמן צורף למצרים ובעזרת הקונסולים של רוסיה ואוסטריה קיבל פירמאן (צו מלכותי) ממוחמד עלי באשא, שליט מצרים (ששלט באותה עת בארץ ישראל), אשר ציווה "כי הרשות בידי העדה האשכנזית להקים את "דיר שיכנז", דהיינו:"חצר האשכנזים", (לימים "החורבה" וסביבותיה), ולבנות בתוכה מעונות ואסר לתבוע מהם את חובות אבותיהם". רבי יהוסף שווארץ בספרו "תבואות הארץ" כותב: "ביום י"ט אלול התחלנו לפנות האשפה והזבל ויחלו לבנות. עד פרשת וארא תקצ"ז נגמר בית המדרש וכבר יכולנו להתפלל בו ונחנכה ביום ההוא בשמחה גדולה: ברוך מציב גבולות אלמנה, ויקרא את שמו "מנחם ציון" או בפי העם "בית המדרש הישן". ויבנו עוד כל הבניינים והבתים הנחרבים והנהרסים אשר בכל החצר הגדול הזה". ר' ישעיה ברדקי התנגד לבניית בית הכנסת וחשש שבנייתו תגרום לזעם אצל הערבים שעדיין חשו שהעדה האשכנזית חייבת להם כסף מחובות העבר. בעידוד חותנו ר' ישראל משקלוב בנה ר' ישעיה ברדקי בית כנסת אחר בשם "סוכת שלום", והעדה התפלגה לשתי קבוצות. בית הכנסת מנחם ציון נחנך בא' בשבט תקצ"ז ושימש כמרכז הקהילה עד בנייתו של בית הכנסת הגדול של חורבת יהודה החסיד בסמוך. המקום לא נחרב במלחמת העצמאות ונותר בשממונו עד מלחמת ששת הימים. בשנת 1980 חזר בית הכנסת לשימוש מלא. הוכנס אליו ריהוט חדש, וארון קודש שהובא מקהילה יהודית באיטליה. בית הכנסת משמש כיום (2019) את הקהילה הדתית לאומית ברובע היהודי. מדיה וקבצים בנושא בית הכנסת מנחם ציון בוויקישיתוף על מצבתו של הראש"ז צורף נכתב – "אשר הציל נחלת האשכנזים מיד הישמעאלים והשתדל בבנינה ובפרט בבנין הבית המדרש הנקרא בשם מנחם ציון יע"א המקור: רבי אברהם משה לונץ מצוטט אצל יעקב יערי-פולסקין, הגואל שבא לירושלים, תל אביב 1967, באתר פרויקט בן-יהודה. עמוד תע"ב
Auld Lang Syne (The New Year's Anthem)

"Auld Lang Syne (The New Year's Anthem)" הוא סינגל של הזמרת-יוצרת האמריקאית מריה קארי, מתוך אלבום חג המולד השני שלה, Merry Christmas II You. השיר יצא כסינגל השני מתוך האלבום ב-14 בדצמבר 2010. השיר הגיע למקום העשרים ושש במצעד שירי החג הדיגיטליים. בשנת 2020, זכה להצלחה מחודשת כאשר הגיע למקום הרביעי במצעד. השיר נכתב על ידי מריה קארי, רנדי ג'קסון, ג'וני סוורין, רד וואן ורוברט ברנס, והופק על ידי קארי, ג'קסון וסוורין. הקליפ המלא שיצא עבור השיר, הועלה ליוטיוב ב-13 בדצמבר 2010. לאורכו של הקליפ, ניתן לראות את קארי מוקפת בזיקוקים. כמו כן, עלה השיר לרשת הזרמת המדיה ספוטיפיי, בסמוך לצאתו של האלבום בו נכלל. סרטון השיר "Auld Lang Syne (The New Year's Anthem)" באתר יוטיוב Merry Christmas II You by Mariah Carey (באנגלית אמריקאית), נבדק ב-2019-06-10 Mariah Carey - Chart history | Billboard, www.billboard.com Chart Search, Billboard Mariah Carey – Auld Lang Syne (The New Year's Anthem) (באנגלית), נבדק ב-2019-06-10 MariahCareyVEVO (2010-12-13), Mariah Carey - Auld Lang Syne (The New Year's Anthem, Fireworks Version), נבדק ב-2019-06-10 Merry Christmas II You, נבדק ב-2019-06-10
H.A.T.E.U.

H.A.T.E.U. (ראשי תיבות: Having A Typical Emotional Upset) הוא סינגל של הזמרת-יוצרת האמריקאית מריה קארי, מתוך אלבומה השנים עשר, Memoirs of an Imperfect Angel. השיר יצא לאור ב-1 בנובמבר 2009, כסינגל השלישי מתוך האלבום. השיר הגיע למקום ה-72 במצעד שירי ה-R&B/היפ הופ. השיר נכתב על ידי מריה קארי, כריסטופר סטיוארט ודה-דרים, והופק על ידי קארי, סטיוארט ודה-דרים. השיר הוא שיר בסגנון הרית'ם אנד בלוז, המאפיין שירים נוספים מתוך האלבום Memoirs of an Imperfect Angel. כמו כן, עלה השיר לרשת הזרמת המדיה ספוטיפיי, בסמוך לצאתו של האלבום בו נכלל. בניו יורק טיימס זכה השיר לסיקור שפורסם בסמוך לצאת האלבום Memoirs of an Imperfect Angel. גם ב-Rap-Up דורג השיר כאחד מארבעת השירים הטובים ביותר באלבום. ב-The Seattle Times סוקר השיר גם כן, תוך שתואר כ-"בלדת שברון לב יפה". נכון לאפריל 2020, צבר כ-8 מיליון השמעות ברשת הזרמת המדיה ספוטיפיי. מידע על היצירה "H.A.T.E.U." באתר Discogs סרטון השיר "H.A.T.E.U." באתר יוטיוב Mariah Carey - H.A.T.E. U, Discogs (באנגלית) Mariah Carey Chart History, Billboard Mariah Carey (Ft. Big Boi, Gucci Mane & OJ da Juiceman) – H.A.T.E.U. (So So Def Remix) (באנגלית), נבדק ב-2019-06-10 Memoirs of an imperfect Angel (International Version), נבדק ב-2019-06-10 Times, The New York (2009-09-27). "New CDs". The New York Times (באנגלית אמריקאית). ISSN 0362-4331. נבדק ב-2020-04-02. Review Roundup: Mariah Carey – 'Memoirs of an Imperfect Angel', Rap-Up (באנגלית) Music Review: Mariah Carey’s ‘Imperfect Angel’ is perfect, The Seattle Times, ‏2009-09-28 (באנגלית) Memoirs of an imperfect Angel (International Version), נבדק ב-2020-04-02 ®R&R :: Going For Adds™ :: CHR/Top 40, web.archive.org, ‏2015-09-25 ®R&R :: Going For Adds™ :: Rhythmic, web.archive.org, ‏2015-09-25 ®R&R :: Going For Adds™ :: Urban, web.archive.org, ‏2015-09-25
אדולף מסימי

אדולף מסימי (בצרפתית: Adolphe Messimy;‏ 31 בינואר 1869 – 1 בספטמבר 1935) היה פוליטיקאי צרפתי ושר המלחמה בתחילת מלחמת העולם הראשונה. מסימי נולד ב-31 בינואר 1869 בליון, והיה בנם הבכור של הנוטריון פול שארל ליאון מסימי ולורט מארי אן גירודון. בשנת 1887 הוא החל את לימודיו באקדמיה הצבאית סן-סיר, ואף הוסמך לקצונה, אולם בשנת 1899 פרש מהצבא בעקבות פרשת דרייפוס. לאחר שחרורו הוא הפך לכתב צבאי, ובשנת 1902 נבחר לבית הנבחרים הצרפתי מטעם המפלגה הרדיקלית. ב-2 במרץ 1911 הוא מונה לשר המושבות, וב-27 ביוני אותה שנה הוא מונה לשר המלחמה, והיה מעורב במשבר המרוקאי השני שפרץ ב-9 ביולי. מסימי הביא לבחירתו של ז'וזף ז'ופר כראש המטה הכללי, וניסה להעביר רפורמות בצבא, אולם נכשל בכך, ובשנת 1912 הוחלף על ידי אלכסנדר מילרנד. ב-13 ביוני 1914 מונה מסימי בשנית לשר המלחמה, וכיהן בתפקיד זה במהלך משבר יולי. לאחר האולטימטום הגרמני לרוסיה, אישרה הממשלה הצרפתית ב-1 באוגוסט בבוקר לגייס כוחות מילואים, אולם מסימי נדרש לשמור את צו הגיוס בכיסו עד השעה 13.30 בצהריים. באותו הערב הוא הורה לצבא הצרפתי לשמור מרחק ק"מ מהגבול, ולא להכניס שום כוחות סיור לבלגיה, לפני שיעשו זאת הגרמנים. ב-26 באוגוסט התפטרה ממשלתו של ויויאני, על מנת להקים ממשלת אחדות, ובעקבות כך פרש מסימי מתפקידו, והצטרף כקצין מטה בקורפוס ה-14. בשנת 1915 הועלה מסימי לדרגת לוטננט קולונל, ובקיץ אותה שנה אף נפצע באחד הקרבות. לאחר החלמתו הוא הועלה לדרגת קולונל ומונה למפקד רגימנט השיסארים ה-6, עמו לחם במהלך הקרב על הסום. ב-11 בספטמבר 1917 הוא הועלה לדרגת ז'נרל דה בריגדה ומונה למפקד הבריגדה ה-213, ובסוף המלחמה הוא פיקד על הדיוויזיה ה-162. לאחר המלחמה חזר לפוליטיקה, אולם בבחירות 1919 הובס ולא נבחר שוב לפרלמנט. בשנת 1923 נבחר כחבר הסנאט, וב-1 בספטמבר 1935 הוא מת בשארנו סור אן. מדיה וקבצים בנושא אדולף מסימי בוויקישיתוף
טקס פרסי האקדמיה הבריטית לקולנוע ה-17

טקס פרסי האקדמיה הבריטית לקולנוע ה-17 שמעניקה האקדמיה הבריטית לאמנויות הקולנוע והטלוויזיה, נערך בשנת 1964, בו הוענקו פרסים לסרטים הטובים ביותר של שנת 1963. טום ג'ונס שמונה וחצי בילי בדאי דייוויד וליזה האד ימים של יין ושושנים המשרת מחירו של גבר אל תיגע בזמיר גירושין נוסח איטליה ארבעה ימים בנאפולי סכין במים טום ג'ונס בילי בדאי המשרת מחירו של גבר מרצ'לו מסטרויאני – גירושים נוסח איטליה הווארד דה סילבה – דייוויד וליזה ג'ק למון – ימים של יין ושושנים פול ניומן – האד גרגורי פק – אל תיגע בזמיר דירק בוגרד – המשרת טום קורטני – בילי בדאי ריצ'רד האריס – מחירו של גבר אלברט פיני – טום ג'ונס יו גריפית' – טום ג'ונס רייצ'ל רוברטס – מחירו של גבר ג'ולי כריסטי – בילי בדאי שרה מיילס – המשרת אדית אוונס – טום ג'ונס ברברה וינדזור – Sparrows Can't Sing פטרישה ניל – האד לי רמיק – ימים של יין ושושנים דניאלה רוקה – גירושים נוסח איטליה ג'ואן קרופורד – מה קרה לבייבי ג'יין? בטי דייוויס – מה קרה לבייבי ג'יין? טום ג'ונס – ג'ון אוסבורן טקס פרסי האקדמיה הבריטית לקולנוע ה-17, במסד הנתונים הקולנועיים IMDb (באנגלית)